open-index/open-wikipedia-markdown huggingface dataset:
Arto Muna ja Millennium

**Arto Muna ja Millennium** on vuosina 1999–2002 toiminut ja vuonna 2014 paluun tehnyt suomalainen rock-yhtye. 

Yhtyeen nimivaihtoehtona oli myös *Lasse Erjamo ja Internet*. Orkesterin viralliseen työasuun kuului valkoinen kauluspaita, tumma solmio ja tummat housut. Viimeisen esiintymisensä yhtye teki vuonna 2002 Karmarock-festivaalilla.

Vuonna 2000 Arto Muna ja Millennium sai Emma-ehdokkuuden sarjassa *Vuoden pop-/rocktulokas*.

## Yhtyeen jäsenet
* Lasse Erjamo (Arto Muna) – laulu
* Wallu Valpio – laulu
* Sammy Aaltonen – kitara, laulu
* Lasse Kiehelä  – basso
* Harri Niemi – kosketinsoittimet
* Juha Kivikanto – rummut
* Janne Westerlund

## Diskografia
### Albumit
**Syksyn sävel*, 2000
#Tahdon lentää	  
#Marraskuinen kuu	  
#Siipirikko	  
#Kesäyön unelma	  
#Oi Dolores	  
#Neitoset nuo Madagaskarin	  
#Tyhjät kadut	  
#Lähteellä rakkauden	  
#Viikonlopuksi Helsinkiin	  
#Kuusamo	  
#Jani

**Rakkauden lähteellä*, 2001
#Menossa taas	  
#Sä voit tehdä mitä vaan	  
#Vielä muistatko mua	  
#Hei sä kaunis	  
#Kun sydän murtuu	  
#Tähtiyö	  
#Illan kuningatar	  
#Uusi kuningas	  
#Viimeinen tanssi	  
#Tahdon sut kokonaan	  
#Pilvilinna

### Singlet ja ep:t
*Sä voit tehdä mitä vaan, 2001  	
*Kesäyön unelma / Viikonlopuksi Helsinkiin, 2000  	
*Onko vieressäsi tilaa, (ep) 2000  
*Herrasmiehet muistetaan, 2014  

## Lähteet

## Aiheesta muualla
* Viralliset Internet-sivut
M/S Finntrader

**M/S Finntrader** () on Finnlines Groupin omistama ro-ro/matkustaja-alus. Se on rakennettu vuonna 1995 Gdańskin telakalla Gdańskissa, Puolassa. Nykyisin aluksella liikennöi Nordö Link, reitillä Malmö–Travemünde. Finntrader on rekisteröity Ruotsin lipun alle ja sen kotisatama on Malmö. 

Finntraderin sisaralukset ovat M/S Finnhansa, M/S Finnpartner ja M/S Transeuropa.

## Tekniset tiedot

Pituutta Finntraderilla on 183 metriä, leveyttä 28,7 metriä ja syväys on 7,4 metriä. Laivan koko tilavuus (bruttovetoisuus) on 33&nbsp;313 GT ja matkustus- ja lastitilojen tilavuus (nettovetoisuus) 10&nbsp;700 NT. Aluksen lastikapasiteetti on 3&nbsp;052 metriä. Laivan huippunopeus on 21,3 solmua ja jääluokitus 1A Super. 

Aluksen jäähdytyskonttikapasiteetti on 130. 

Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23&nbsp;040 kilowatin tehon.

## Käyttöhistoria

7. huhtikuuta 1995 alus laskettiin vesille ja 26. lokakuuta alus luovutettiin Finncarriersin omistukseen, joka rekisteröi sen Suo hankki aluksen Helsinkiin. Marraskuussa alus aloitti liikennöinnin reitillä Helsinki–Lyypekki. 1. joulukuuta rouva Elisa Lagerroos kastoi aluksen Helsingissä.

Vuonna 2000 Finntrader rekisteröitiin Finnlinesin omistukseen Suomeen. Lokakuun alussa 2001 alus siirtyi reitille Helsinki–Travemünde. 8. maaliskuuta 2004 laiva rekisteröitiin Oy Hanseatic Shipping Ab:n omistukseen Helsinkiin. 6. elokuuta 2006 Finntrader oli viimeistä päivää liikenteessä Helsingin ja Travemünden välillä. Samana päivänä alus lähti Travemündesta kohti Puolassa sijaitsevaa Remontowa -telakkaa, jossa alusta kunnostettiin. 8. elokuuta 2006  Finntrader siirtyi Finnlines Shipmanagement Ab:n tilausliikenteeseen. Samalla alus rekisteröitiin Ruotsin alusrekisteriin. 

Finntrader meni jälleen helmikuussa 2007 Remontowa-telakalle Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 19. helmikuuta alus siirtyi reitille Malmö–Travemünde.

## Lähteet

## Aiheesta muualla
*Fakta om Fartyg – M/S Finntrader 
*Finntraderista  Finnlinesin sivuilla 
*The ferry site – M/F Finntrader 
*Kuvia Finntraderista
Al Unser

**Alfred Unser** (29. toukokuuta 1939 Albuquerque, New Mexico, Yhdysvallat – 9. joulukuuta 2021) oli yhdysvaltalainen kilpa-ajaja.
Hän voitti urallaan neljä kertaa Indianapolis 500 -kilpailun. Uransa hän ajoi pääasiassa CART-sarjassa, jonka mestaruuden voitti kausina 1983 ja 1985.

Unser aloitti uransa 1957 sprintti- ja kartingautoilla ja lopetti sen 52-vuotiaana 1992. Pitkän uransa aikana hän ajoi mm. Daytona 500- ja NASCAR-sarjoissa.

## Saavutukset
*Indy500 voitto: 1970, 1971, 1978, 1987
*CART mestaruus: 1983, 1985
*IROC mestaruus: 1978

## Suku
Al Unserin lähisuvussa on lukuisia kilpa-ajajia:
*Poika Al Unser Jr, kaksinkertainen Indy500 ja CART voittaja.
*Veli Bobby Unser , kolminkertainen Indy500 voittaja, IROC ja IndyCar mestari
*Veli Jerry Unser, mm. F1-ajaja
*Pojanpoika Alfred Unser, IRL-ajaja
*Veljenpojat Johnny Unser & Robby Unser

## Lähteet
Ikarus C 42

**Ikarus C42** on saksalaisen Comco Ikarus GmbH:n valmistama ultrakevyt lentokone. Konetyyppi on Suomen yleisin ultrakevyt lentokone.

## Tekniikkaa

### Suoritusarvot sadan hevosvoiman moottorilla
* matkalentonopeus (75 %:n teholla) 185 km/h 
* suurin lentonopeus 195 km/h 
* sakkausnopeus 65 km/h 
* nousunopeus (472,5 kg lentopainolla) 6,5 m/s 

### Tekniset tiedot
* kärkiväli  9,45 m  
* pituus 6,45 m 
* korkeus 2,23 m 
* siipipinta-ala 10,5 neliömetriä
* tyhjäpaino maakoneena ml. Junkersin laskuvarjojärjestelmä 268–279 kg 
* suurin sallittu lentopaino 472,5 kg maakoneena, kellukkeilla 495 kg
* polttoainetta 50-65 litraa
* toimintamatka 400-500 km
* nousukiito 75–85 m 
* liitoluku 11

## Lähteet

## Aiheesta muualla
Höyrykupu

**Höyrykupu** on höyryveturikattilan yläpuolinen laajennusosa, johon sijoitetaan muun muassa valtaventtiili, joissakin vetureissa varoventtiilit sekä toisinaan myös viheltimet. 

Joskus höyrykupu yhdistetään hiekkakupuun rakentamalla yhteinen peitekupu, jollainen on muun muassa Hr1-, Tr1- ja PT-4-vetureissa, molemmissa säilyneissä 1&nbsp;000&nbsp;mm Krauss-vetureissa sekä HKR 3-, 4- ja 5 -vetureissa.
Independent-elokuva

**Independent-elokuva** tai **indie-elokuva** tarkoittaa yleensä pienen budjetin elokuvaa, jonka tuottaa pieni elokuvastudio. Lisäksi termiä käytetään kuvaamaan vähemmän kaupallisia taide-elokuvia, jotka eroavat tarinavetoisista, suuren yleisön klassisista Hollywood-elokuvista. 

Independent-elokuvien määrää ovat 1990- ja 2000-luvulla lisänneet useat tekijät, kuten teräväpiirtoon kykenevien videokameroiden yleistyminen, tietokoneiden helppokäyttöiset editointiohjelmat ja independent-elokuvafestivaalien kuten Sundancen kasvanut julkisuus.

## Tunnettuja indie-elokuvia
Esquiren mukaan kaikkien aikojen parhaita indie-elokuvia ovat:
* *[[She’s Gotta Have It]]* (1986)
* *[[Reservoir Dogs]]* (1992)
* *[[Swingers (vuoden 1996 elokuva)|Swingers]]* (1996)
* *[[The Blair Witch Project]]* (1999)
* *[[Memento]]* (2000)
* *[[Donnie Darko]]* (2001)
* *[[Lost in Translation]]* (2003)
* *[[Eternal Sunshine of the Spotless Mind]]* (2004)
* *[[The Squid and the Whale]]* (2005)
* *[[Little Miss Sunshine]]* (2006)
* *[[Humpday]]* (2009)
* *[[Winter’s Bone]]* (2010)
* *[[Beasts of the Southern Wild]]* (2012)
* *[[Frances Ha]]* (2012)
* *[[Safety Not Guaranteed]]* (2012)
* *[[Blue Ruin]]* (2013)
* *[[Short Term 12]]* (2013)
* *[[Whiplash (elokuva)|Whiplash]]* (2014)
* *[[Tangerine]]* (2015)
* *[[Moonlight]]* (2016)
* *[[Parasite (vuoden 2019 elokuva)|Parasite]]* (2019)

## Katso myös
* IndieLisboa
* Indie

## Lähteet

## Aiheesta muualla
Mestarien liigan kausi 2006–2007

**Mestarien liigan kausi 2006–2007** oli Mestarien liigan 15. kausi. Loppuottelu pelattiin Ateenan Olympiastadionilla, Kreikassa 23. toukokuuta 2007 Milanin ja Liverpoolin välillä, ja päättyi Milanin 2–1-voittoon.

## Karsintakierrokset
### Ensimmäinen karsintakierros
Ensimmäiset osaottelut pelattiin 11. ja 12. heinäkuuta 2006, toiset osaottelut 18. ja 19. heinäkuuta 2006.

### Toinen karsintakierros
Ensimmäiset osaottelut pelattiin 25. ja 26. heinäkuuta 2006, toiset osaottelut 1. ja 2. elokuuta 2006.

### Kolmas karsintakierros
Ensimmäiset osaottelut pelattiin 8. ja 9. elokuuta 2006, toiset osaottelut 22. ja 23. elokuuta 2006.

Kolmannella kierroksella hävinneet siirtyvät UEFA Cupin ensimmäiselle kierrokselle.

## Lohkovaihe
Jos lohkoissa päädytään tasapeliin, lohkosijoitukset ratkaistaan seuraavasti:
# lohkon joukkueiden keskinäisten otteluiden pisteet
# lohkon joukkueiden keskinäisten otteluiden maaliero
# lohkon joukkueiden keskinäisten otteluiden vierasmaalit
# lohkon joukkueiden kaikkien otteluiden maaliero
# lohkon joukkueiden kaikkien otteluiden tehdyt maalit
# UEFA:n oma rankinglista

Lohkojen värimerkinnät tarkoittavat seuraavaa:

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

## Pudotuspelit

Kaikki pudotuspelit pelataan kaksiosaisena paitsi finaali, joka pelataan yksiosaisena. Alla olevaan pudotuspelikaavioon on lisätty vain otteluiden lopulliset tulokset, kaikki pudotuspelien tulokset löytyvät pääartikkelista.
Hiekkakupu

**Hiekkakupu** on höyryveturien kattilan päällä oleva kupumainen hiekkasäiliö, josta lähtevät pyörien väliin päättyvät hiekoitusputket, joilla kiskoille voidaan pudottaa hiekkaa parantamaan pitoa. Raskaassa vaihtotyössä käytetyissä vetureissa oli usein kaksi hiekkakupua. Vanhemmassa kalustossa ja kapearaiteilla järjestelmä toimii painovoimalla. Myöhemmin, kun vetureihin alettiin asentaa paineilmajärjestelmiä, myös hiekoitin siirrettiin toimimaan paineilmalla.  

Alun perin hiekkasäiliöt oli sijoitettu veturin käyntisiltoihin, ja hiekkakupuja alettiin asentaa vasta 1870-luvun tienoilla. Muun muassa Suomen Rautatiemuseossa olevan Suomen vanhimman veturin (B1 “Pässi“, Beyer Peacock 1868, 0-4-2st) hiekkasäiliöt ovat käyntisiltojen alapinnassa. Myös nykyaikaisissa sähkö- ja dieselvetureissa hiekkasäiliöt ovat veturin alustassa. Nykyisin hiekkana käytetään säkitettyä hienojakoista rakennushiekkaa.

Jokioisten museorautatiellä  hiekkaa käytetään yleensä sateen jälkeen. Toimivia hiekoituslaitteita on vain kolmessa veturissa eli JR4, JR5 ja LWR6; HKR5:n ja ÄSR1:n loppuun kuluneet hiekoitusputket poistettiin peruskorjauksessa eikä uusia ole toistaiseksi asennettu. Kovjoen museorautatien veturien hiekoituslaitteita ei käytetä, koska rata on mäetön. 

## Aiheesta muualla
Cecil Howard Green

**Cecil Howard Green** (6. elokuuta 1900 – 11. huhtikuuta 2003) oli brittiläissyntyinen yhdysvaltalainen geofyysikko, joka opiskeli Brittiläisen Kolumbian yliopistossa sekä Massachusettsin teknologian instituutissa. Hän kuului Texas Instrumentsin perustajiin ja oli yhdessä vaimonsa Ida Greenin kanssa myös hyväntekeväisyyden harrastaja. 

Green oli 5-vuotiaana todistamassa San Franciscon maanjäristystä.

## Lähteet
Antares (täsmennyssivu)

**Antares** tarkoittaa seuraavia asioita:

*Antares, Skorpionin tähdistön kirkkain tähti
*Antares, kantoraketti

## Laivat
*M/S Antares, vuonna 1988 rakennettu rahtilaiva
*M/S Antares, vuonna 1967 rakennettu rahtilaiva
;Britannian kuninkaallinen laivasto
*HMS Antares (J282), Algerine-luokan miinanraivaaja
;Italian kuninkaallinen laivasto
*RN Antares, Spica-luokan torpedovene
;Ruotsin merivoimat
*HMS Antares (1909), 1. luokan torpedovene
*HMS Antares (T109), Plejad-luokan torpedovene
*HMS Antares (1963), Altair-luokan koululaiva
;Ranskan laivasto
* Antarés (1916)
Jerry Unser

**Jerome/Jeremy 'Jerry' Unser** (15. marraskuuta 1932 Colorado Springs, Yhdysvallat – 17. toukokuuta 1959 Indianapolis, Yhdysvallat) oli yhdysvaltalainen kilpa-autoilija.

Jerry Unser oli ensimmäinen Unser-suvun jäsen, joka osallistui Indy 500 -kilpailuun. Hänet lasketaan myös Formula 1 -ajajaksi, sillä hän osallistui Indy 500 -kilpailuun sen ollessa osa MM-sarjaa. Hänen kilpailunsa päättyi keskeytykseen, koska hän joutui alkukierroksilla Ed Elisianin ja Dick Rathmannin kaksintaistelusta aiheutuneeseen joukkokolariin. Hän menehtyi onnettomuudessa Indianapolis 500 -kilpailun harjoituksissa vuonna 1959 saaden pahoja ruhjeita ja palovammoja kuollen kaksi viikkoa myöhemmin.

Unser kuului moottoriurheilusukuun, sillä kilpa-ajajat Al Unser ja Bobby Unser olivat hänen veljiään, Robby Unser hänen veljenpoikansa ja Al Unser Jr. ja Johnny Unser hänen poikiansa.

## Lähteet
Earnest Hooton

**Earnest Albert Hooton** (20. marraskuuta 1887 Clemansville, Wisconsin–3. toukokuuta 1954 Cambridge, Massachusetts) oli yhdysvaltalainen fyysinen antropologi, joka tutki ihmisen evoluutiota ja niin kutsuttua rodullista eriytymistä, luokitteli ihmispopulaatioita ja pyrki löytämään yhteyksiä keho- ja luonnetyyppien välillä erityisesti rikollisen käyttäytymisen yhteydessä.

Hooton opiskeli Oxfordin yliopistossa Rhodes-stipendiaattina ja väitteli tohtoriksi antropologiasta Wisconsinin yliopistosta vuonna 1921. Hooton työskenteli pitkään Harvardissa ja hänestä tuli arvostettu professori ja Peabody-museon johtaja. Hooton käytti vertailevaa anatomiaa jakaakseen ihmiskunnan eri rotuihin. Hooton kuvaili tiettyjen ”päärotujen” ja ”ihmistyyppien” morfologisia ominaisuuksia.

## Kriminologia

Hooton uskoi Cesar Lombroson teoriaan, jonka mukaan rikollisiksi synnytään ja rikolliset voidaan tunnistaan heidän fyysistä piirteistään. Hooton aloitti vuonna 1927 mittavan hankkeen Lombroson teorian lopulliseksi todistamiseksi ja osoittaakseen, että poikkeava käyttäytyminen johtuu ”ala-arvoisesta mielenlaadusta”. Hooton mittasi kymmenessä osavaltiossa yhteensä 13&nbsp;873 rikollisen eri fyysiset piirteet ja vertasi niitä 3&nbsp;203 ei-rikollisen ihmisen aineistoon. Mitattavien fyysisten piirteiden joukossa oli muun muassa pituus, paino, pään pituus sekä nenän ja korvien korkeus. Tämän lisäksi koehenkilöiltä kirjattiin muun muassa ikä, uskonto, koulutus, tehdyt rikokset, älykkyysosamäärä, tatuoinnit ja rotu.

Tutkimuksien tuloksena syntyi kaksi vuonna 1939 julkaistua mittavaa teosta nimeltä *The American Criminal* ja *Crime and the Man*. Teoksista ensimmäinen käsitteli ”perinteisiä” yhdysvaltalaisia (”Old American”) ja jälkimmäinen uusia yhdysvaltalaisia ja mustia (”New American”) rikollisia. Tutkimuksiensa perusteella Hooton esitti, että rikollisuuden syynä oli fyysinen ala-arvoisuus ja koska rikollisia ei voitu tämän vuoksi saada sopeutumaan yhteiskuntaan, tuli rikolliset ainekset yksinkertaisesti eristää tai eliminoida. Hootonin tutkimuksien teoreettinen perusta kuitenkin osoitettiin pian vääräksi ja Hootonin kriminologiset teoriat eivät nykyisin nauti laajaa kannatusta.

## Lähteet
Peroksidi

**Peroksidi** on yhdiste, joka sisältää kahden happiatomin välisen yksinkertaisen sidoksen. Peroksidiyhdisteet voivat olla epäorgaanisia, jolloin ne koostuvat kationista ja O22&minus;-anionista, tai orgaanisia peroksideja. Peroksideissa happi ilmenee poikkeuksellisesti hapetusluvulla -I, kun yleensä se on yhdisteissä hapetusluvulla -II.

Eräs tunnettu peroksidi on esimerkiksi vetyperoksidi (H2O2). 

Kansanomaisesti peroksidi-sana on tunnettu hiustenvaalennuksessa ja -valkaisussa ja mm. käsitteessä peroksidiblondi.

## Peroksideja
*Bariumperoksidi (BaO2) CAS-numero 1304-29-6
*Bentsoyyliperoksidi eli dibentsoyyliperoksidi (C14H10O4) CAS-numero 94-36-0
*Dikumyyliperoksidi (C18H22O2) CAS-numero 80-43-3
*Di-tert-butyyliperoksidi (C8H18O2) CAS-numero 110-05-4
*Natriumperoksidi (Na2O2) CAS-numero 1313-60-6
*Studtiitti (UO4·4(H2O) Uranyyliperoksidimineraali
*Vetyperoksidi (H2O2) CAS-numero 7722-84-1

## Katso myös
*Peroksihapot
Sointu (äänilevytehdas)

**Sointu** oli ensimmäinen yksityinen äänilevyjen valmistaja ja julkaisija Suomessa. Sen perustivat Turkuun vuonna 1938 Herman Weber ja Fredrik Seeger.

Äänitykset tapahtuivat muun muassa Turussa vapaapalokunnan tiloissa. Usko Kemppi oli heidän hovisäveltäjänsä, sanoittaja ja orkesterin kokooja. Saksalainen insinööri Dargatz valvoi äänityksien onnistumista. Silloin ei luotettu kaupungin sähkölaitoksen virran tasaisuuteen ja siksi rakennettiin laite joka pyöritti vahamassalevyjä oikealla nopeudella. Turun VPK:n talon akustiikka tuotti hankaluuksia, siksi tarvittiin avuksi kankaita ja korkkimattoa.

Turun Tähtituotanto on uudelleenjulkaissut Sointu-iskusäveliä CD:llä. Sointu-levymerkki on nykyään Turun Tähtituotannon käytössä ja omistuksessa. 

## Ensimmäinen Sointu-orkesteri

Soittajina ensimmäisillä levyillä olivat:
* Martti Lohikoski, trumpetti
* Urho Johansson, trumpetti
* Reino Nordgren, saksofoni
* Walter Rautalin, saksofoni
* Vilho Roinila, viulu
* Reino Alvessalo, viulu
* Viljo Armio, viulu
* Erkki Peso, piano
* Asser Paasimaa, hanuri
* Pentti Hurma, kitara
* Hilding Backström, basso
* Antero Hytinkoski, lyömäsoittimet

## Laulusolistit ensimmäisillä levyillä
* Arvi Hänninen
* Reino Armio
* Alpo Viika
* Aune Vihriälä
* Martti Lohikoski

## Lähteet
* Sointu CD 1938–1939 osa 1 kansiteksti

## Aiheesta muualla
* Kuva tehtaasta ulkoa päin
Tankkiveturi

**Tankkiveturi** on höyryveturi, jonka vesitankit ja polttoainetila on sijoitettu itse veturiin perässä vedettävän tenderin sijaan. Veturin vesi höyrystetään kuitenkin tulipesässä olevan avotulen avulla normaalin höyryveturin tapaan, eikä sitä tule sekoittaa höyrysäiliöveturiin (: tuleton veturi). 

Tankkiveturin tunnistaa pyörästömerkinnän lopussa olevasta kirjainkoodista:  **T** kun kysymyksessä on normaalein sivutankein varustettu tankkiveturi, jos veturissa on kattilan päälle sijoitettu ns. satulatankki kyseinen kirjaintunnus on **st** ja jos tankki on rungon sisälle kattilan ja hytin alle sijoitettu runkotankki lyhenne on **wt**. Harvinaisin malli, jollainen oli mm. Jokioisten rautatien kahdessa ensimmäisessä Porter-veturissa, oli polttoainetilan yhteyteen sijoitettu takatankki jonka koodi on **rt**.

Tenderivetureissa ei kyseistä kirjainkoodia ole.  

Joskus tankkiveturiin saattoi kuulua lisänä toimintasädettä lisäävä pienikokoinen polttoaine- ja vesivaunu eli tenderi. Tällöin puhuttiin puolitenderiveturista  ja pyörästöä ilmaisevan lukusarjan takana oli kirjainlyhenne **wtt** 

Tankkivetureita käytettiin lyhyillä matkoilla ja järjestelijänä. Tankkiveturi, joka yleensä kulki yhtä hyvin kumpaankin suuntaan, oli erittäin suosittu kapearaiteisilla rautateillä, joilta huomattavalta osalta puuttui veturin kääntömahdollisuus – tai kuten Jokioisten rautatiellä – radan profiilin vuoksi veturia ei edes saanut kääntää, eli se ajoi aina takaperin toiseen suuntaan.
 
## Lähteet

## Aiheesta muualla
Iota Horologii

**Iota Horologii** on 50 valovuoden päässä Heilurikellon tähdistössä oleva Aurinkoa muistuttava tähti, joka on Aurinkoa 1,5 kertaa kirkkaampi. Tähti luokiteltiin aikaisemmin G3IV, nyt G0Vp. Tähdellä on eksoplaneetta. Q1 Eridani 7,3 valovuoden päässä on tätä tähteä lähin tunnettu tähti, jolla on eksoplaneetta.

Iota Horologiin seuralaisen 2,24 Jupiterin massaa tai yli, kiertoaika noin 311 päivää ja radan puoliakseli 0,91 AU. Radan soikeus 0,22.

## Aiheesta muualla
* '''SIMBAD''': HD 17051 -- High proper-motion Star
*'''Extrasolar Planets Encyclopedia''': HR 810 + HR 810 b
* '''Extrasolar Visions''': Iota Horologii + Iota Horologii b  + Iota Horologii Dust Disk
* '''ESO''': Discovery of Iota Horologii b 
* '''ESO''': Discovery of the disproven Dusk Disk 
* '''SolStation''': Iota Horologii
Yleishyödyllinen asuntoyhteisö

**Yleishyödyllinen asuntoyhteisö** on asuntorakennuttamista harjoittava yhteisö, jolle on myönnetty oikeus hakea Valtion asuntorahaston aravalainaa vuokratalojen tai asumisoikeustalojen rakentamista varten.  

## Aravalainojen saajat

Uudistuotannon rakentamista varten myönnettävien *arava-, korkotuki- ja takauslainojen* saajia on lailla rajoitettu. Rakennuttajan on oltava 
* kunta tai muu julkisyhteisö,
* Valtion asuntorahaston *yleishyödylliseksi* nimeämä asuinyhteisö, tai
* yllä mainittujen yhteisöjen suoraan omistama yhtiö.

Suuri lainansaajaryhmä ovat kunnat ja niiden suoraan omistamat osakeyhtiöt ja asunto-osakeyhtiöt. Nämä omaavat vajaat 60&nbsp;% lainakannasta. Yleishyödyllisistä yhteisöistä neljä suurinta konsernia – Sato, TA, VVO ja Avara – omistavat 15&nbsp;% lainakannasta. Saman 15&nbsp;% omistavat yhteisöt, jotka tuottavat vanhus-, opiskelija- tai nuorisoasuntoja, tai asuntoja erityisryhmille. Viisi prosenttia lainakannasta on myönnetty eri yrityksille, pankeille ja vakuutuslaitoksille, loput pienemmille yleishyödyllisille asuntoyhteisöille.

## Yleishyödyllisiksi nimetyt yhteisöt

Yleishyödyllisyyttä haetaan Asumisen rahoitus- ja kehittämiskeskus ARAlta. Edellytykset nimitykseen on määritelty vuokratalojen osalta aravalaissa (1189/93&nbsp;§15a), ja korkotukilainojen osalta korkotukilaissa (604/2001 §24). ARA tutkii yhtiöiden *omistajataustan*, *toimialan* ja *taloudelliset tiedot*, ja nimeää yhtiön mikäli lain edellytykset täyttyvät.

Yleishyödylliseksi nimetty yhtiö sitoutuu noudattamaan  yleishyödyllisyyden ehtoja, muun muassa *aravarajoituslaissa* määriteltyjä asuntoja koskevia käyttö- ja luovutusrajoituksia. ARAn tehtävänä on valvoa säännösten noudattamista. Mikäli yhtiön tilanne muuttuu, esimerkiksi omistussuhteet muuttuvat,  sen on ilmoitettava asiasta ARAlle. ARAn tehtävänä on myös valvoa lainoitettujen yhtiöiden taloudellista tilannetta ja toiminnan mahdollisia riskejä.

Yleishyödyllisiksi nimettyjä yhteisöjä on vuoden 2007 alussa noin 450 kappaletta. Niistä noin 350 yhteisöä tuottaa asuntoja erityisryhmille. Nimetyistä yhteisöistä ARA ylläpitää julkista listaa].

## Lähteet

## Aiheesta muualla
*
Arzamas

**Arzamas** on kaupunki Nižni Novgorodin alueella Venäjällä. Kaupungin asukasluku vuonna 2010 oli noin 108&nbsp;000.

Arzamasin teollisuus valmistaa instrumentteja, radioita, panssaroituja miehistönkuljetusvaunuja ja muita erikoisajoneuvoja. Kaupungissa on myös tislaamo.

## Historia
Iivana Julma perusti Arzamasin vuonna 1578 mordvien asuttamalle alueelle. Vuonna 1737 paikkakunnalla oli 7&nbsp;000 asukasta, kun siitä tuli Moskovaan johtavan tien tärkeä kuljetuskeskus. Paikka oli tunnettu hanhien kasvatuksesta, sipulituotannosta ja nahkatyöverstaista. 

Katariina Suuri antoi Arzamasille vuonna 1781 viralliset kaupunkioikeudet. 1800-luvun alkupuolella kaupungissa oli yli kaksikymmentä kirkkoa ja katedraalia. Kaupunki jouduttiin rakentamaan uudelleen 1812 Napoleonin jäljiltä. Uudelleenrakennuksessa käytettiin empiretyylistä arkkitehtuuria.

Kaupungissa toimi vuosina 1802–1862 taidemaalari Aleksandr Vasilievitš Stupinin (1776-1861) perustama Venäjän ensimmäinen maakunnallinen taidemaalauskoulu, jossa opiskelivat monet kuuluisat venäläiset taiteilijat mm. Vasili Perov.

## Katso myös
* Arzamas-16

## Lähteet

## Aiheesta muualla
Arto Hammar

**Arto Hammar** (s. 26. joulukuuta 1960 Kisko) on suomalainen raviohjastaja ja -valmentaja, joka on vuonna 1978 alkaneella urallaan ohjastanut yli 920 voittoa. Hammar on toiminut valmentajana Turussa Metsämäen raviradalla vuodesta 2007 lähtien.

Vuonna 2013 Hammar ohjasti ravikuningattaren tittelin Kuopion kuninkuusraveissa tammalla Marimin.. Viime aikojen menestyshevonen on ollut suomenhevosori Sheikki.

Arto Hammar asuu Salon Suomusjärvellä ja hänellä on viisi lasta.

## Lähteet
*Suomen Hippoksen tilastot

### Viitteet
American Anthropological Association

**American Anthropological Association** () on vuonna 1902 perustettu Yhdysvalloissa toimivien antropologien järjestö. Se ilmoittaa olevansa suurin antropologian ammattilaisten järjestö maailmassa. Järjestön tavoitteena on edistää antropologian tutkimusta, levittää antropologista tietoa ja sen sovellutuksia ihmiskunnan ongelmien ratkaisuun ja edustaa tieteenalaa kansallisesti sekä kansainvälisesti. Järjestöllä on nykyisin keskimäärin 10&nbsp;000 jäsentä ja sen vuosittaiset kokoukset keräävät yli 5&nbsp;000 osallistujaa.

## Lähteet
Seppo Markkula

**Seppo Markkula** (s. 17. tammikuuta 1961 Helsinki) on suomalainen raviohjastaja. Hän asuu Porissa ja toimii lainaohjastajana. Hän on ohjastanut raveissa 32 vuotta ja ajanut yli 14 000 lähtöä, joista hän on voittanut yli 1500. Tuhannennen voittonsa hän ajoi tammikuussa 2010. Vuonna 2013 Markkula ajoi eniten voittoja urallaan, 123 kappaletta. Voittorahoja hän on kerännyt koko uransa aikana yli neljä miljoonaa euroa. Yksi parhaita Markkulan valmentamia ja ohjastamia hevosia oli Joyeuse d'Or joka juoksi useita Suomen ennätyksiä. 

Markkulan viimeisin menestyshevonen on Janne Ranta-Krenkun valmentama tamma She Loves You, jolla hän on saavuttanut useita suurkilpailuvoittoja.  Seppo Markkula on ohjastamisen lisäksi aiemmin myös valmentanut hevosia. Oma valmennustalli hänellä oli Kokemäellä, yksityisvalmentajana Markkula toimi Arto Huhtasalon tallilla Laviassa sekä valmentanut Porin raviradalla sekä Upplands Väsbyssä Ruotsissa. Seppo Markkula aloitti hevosten parissa työskentelyn Aarne Nymanin tallilla ja myöhemmin Raineri Puikkosen tallilla.

## Suurkilpailuvoittoja

* Tammahambo 2010 – *She Loves You*, 10 000 euroa
* Pilvenmäki Special 2011 – *Motivated Hanover*, 8 000 euroa
* Ponsse-ajo 2011 – *She Loves You*, 10 000 euroa
* Villinmiehen tammakilpailu 2011 – *She Loves You*, 33 000 euroa
* Derbyn tammachampion 2011 – *She Loves You*, 10 000 euroa
* Pori, St.Leger 2011 – *She Loves You*, 22 000 euroa
* Pori, Kultaloimi 2012 – *Express Type*, 13 000 euroa
* Arvid Åvallin Tammaderby 2012 – *She Loves You*, 20 000 euroa
* Solvalla, 5v-Tammaeliitti 2012 – *She Loves You* , 22 140 euroa
* Suomen Mestaruus 2012 – *She Loves You* , 30 000 euroa
* Pori, St.Leger 2012 – *Express Type*, 33 000 euroa
* Jokimaa Tekee Tähtiä 2012 – *Relax Ax*, 10 400 euroa
* Biofarm Cup 2015 – *Gisela Luxi*, 10 000 euroa
*SHKL Cup 2021 - *Deep Blue Font*, 10 000 euroa
*Pikkupelimanni 2021 - *Vieskoff*, 10 000 euroa

: Näiden lisäksi hän on ollut kolmen parhaan joukossa muutamissa suurkilpailuissa, muun muassa Derbyssä vuonna 2010 tuli 30 000 euron arvoinen kolmonen Exdreamin rattailla ja Suur-Hollola-ajossa She Loves You voitti karsinnan ja kuittasi finaalin 50 000 euron kakkosrahat, sekä oli toinen St. Michelissä, josta ansaitsi 15 000 euroa.

## Lähteet
* 
### Viitteet

## Aiheesta muualla
Vierasmaalisääntö

**Vierasmaali** on erityisesti jalkapallossa mutta myös muissa urheilulajeissa käytetty sääntö, jota sovelletaan ratkaistaessa voittaja kahden joukkueen välisissä kahden osaottelun ottelusarjoissa.

Sääntöä käytetään, kun ottelusarjan maalit ovat tasan kahden osaottelun jälkeen. Silloin voittaja on joukkue, joka on tehnyt enemmän maaleja vierasottelussaan. Mikäli silläkään ei saada eroa joukkueiden välille, pelataan jatkoaika ja mahdollinen rangaistuslaukauskilpailu.

Jalkapallon eurooppalaisissa seurajoukkuekilpailuissa sääntöä alettiin käyttää Cup-voittajien cupissa vuonna 1965 vaihtoehtona arvonnalle ja puolueettomalla kentällä pelattavalle uusintaottelulle.

Vierasmaalisääntöä on arvosteltu ajoittain. Keskustelua vierasmaalisääntö herätti muun muassa keväällä 2003, kun Milanon seurat AC Milan ja Inter kohtasivat Mestarien liigan välierissä. Ensimmäinen osa San Siro -stadionilla, jossa AC Milan oli merkitty kotijoukkueeksi, päättyi 0–0, ja kun toinen osaottelu samalla fyysisellä stadionilla (nimeltään Stadio Giuseppe Meazza -stadion Interin ollessa kotijoukkue) päättyi 1–1, eteni AC Milan loppuotteluun vierasmaalisäännön perusteella. Kaudella 2008–2009 Mestarien liigan välierissä kohtasivat FC Barcelona ja Chelsea. Ensimmäinen osaottelu päättyi 0–0 ja toinen 1–1, jolloin FC Barcelona eteni loppuotteluun vierasmaalisäännön perusteella. Syksyllä 2018 monet eurooppalaisten huippujoukkueiden valmentajat avasivat Euroopan jalkapalloliitto UEFA:n kanssa keskustelun säännön poistamiseksi.

## Esimerkki
* 1. osaottelu: Joukkue A vs. Joukkue B, tulos 2–1
* 2. osaottelu: Joukkue B vs. Joukkue A, tulos 1–0
* Kokonaistulos 2–2, Joukkue B on otteluparin voittaja, koska se teki enemmän maaleja vieraskentällä kuin Joukkue A.

## Lähteet
Ari Moilanen

**Ari ”Aku” Moilanen** (s. 6. syyskuuta 1961 Lappeenranta) on yksi Suomen menestyneimmistä raviohjastajista. Vihdissä asuva Moilanen oli kesäkuuhun 2020 mennessä ajanut yli 54&nbsp;000 starttia voittaen niistä yli 7&nbsp;000. Voittorahoja oli tuolloin kertynyt yli 27,1 miljoonaa euroa. Hänellä on A-ajolupakortti ja D-lisenssi. Moilasen tärkeimpiä voittoja ovat muun muassa vuoden 2015 Finlandia-ajon voitto Bret Bokolla, vuosien 2011, 2014 ja 2017 ravikuninkuudet, joista ensimmäinen Villihotilla ja muut kaksi Köppisellä, vuosien 2001, 2003 ja 2004 kuningatartittelit V. H. Suvittarella, sekä Suuren suomalaisen derbyn voitto Graceful Swampilla vuodelta 2019. Edellä mainittujen lisäksi Moilasen tunnettuja ajettavia on ollut muun muassa Good Leasing, Lexus Dream, Lissun Eerikki ja Lisbeth.

Ari Moilanen on koulutukseltaan sähköasentaja. Hän ohjasti ensimmäisen lähtönsä vuonna 1978 Sumulla ja voitti ensimmäisen kerran 1981 Wind Saundersin ohjaksissa. Tuhannennen voittonsa hän ohjasti 28. syyskuuta 1994 After Me Pleasella. Ennen oman tallin perustamista Luumäelle Moilanen työskenteli Risto Lankilla sekä Pekka Korvella. Luumäellä hänellä oli talli kaksi vuotta, jonka jälkeen hän valmensi Loviisan ratatallilla ja sen jälkeen neljä vuotta Vermossa. Moilanen valmensi Alankomaissa puoli vuotta 1992. Palattuaan Suomeen Moilanen aloitti työskentelyn lainaohjastajana, koska Vermossa ei ollut vapaata tallia valmentamista varten.

## Lähteet

## Aiheesta muualla
Teollisuusveturi

**Teollisuusveturi** on teollisuuslaitosten käyttöön varta vasten suunniteltu tai normaalimallista muunnettu veturi. Tyypillisimmät erot linja- ja järjestelyvetureihin nähden ovat koneiston painopisteen siirto voimaan eikä nopeuteen, halkaisijaltaan pienemmät pyörät ja raskaiden junarunkojen siirtelyssä tarvittavat lisäpainot. 

Tyypillisiä normaalimalleista muunnettuja teollisuusvetureita ovat Karhulan–Sunilan Rautatien ja UPM-Kymmene Oyj:n omistamat, Dv12–veturin alustalle ja korille rakennetut Move90–veturit, joissa on alkuperäisen V16-moottorin tilalla V12, halkaisijaltaan pienemmät pyörät ja 15 tonnin lisäpainot, tai Seikun saha Oy:llä käytössä ollut, VR:n Tve4–ratakuorma-auton teollisuusversio Move250B. 

Varta vasten teollisuuskäyttöön suunniteltuja ovat muun muassa Valmetin Move66 sekä Lokomon C600 ja Kisko-Kalle. Move66 ja C600 ovat olleet todellinen menestystarina. Vetureiden omistajat ovat vaihdelleet useasti, ja vasta 2000-luvulta alkaen niiden käyttö on vähentynyt kasvavien junapainojen takia. Kisko-Kalle oli oman aikansa menestystarina; ne olivat käytössä Valtionrautateillä sekä hyvin useilla teollisuuslaitoksilla 1950-luvulta aina 1970-luvun loppuun. Myös vuonna 1991 Transtech Oy:ltä valmistunut uuden sukupolven N-veturi oli erityisesti teollisuuskäyttöön suunniteltu.

Vuosina 2009–2010 saatiin ajokuntoon vanhin olemassa ollut teollisuusveturi, Vk4 **Leena**, Borsig 7858/1910, 0-4-0wt. Se on sijoitettu Suomen Rautatiemuseoon Hyvinkäällä.

## Lähteet
* Resiina-lehti 4/99
* Eljas Pölhö: Suomen juna- ja raitiovaunukuvasto 1.1.1996 = Finnish motive power 1.1.1996 
* Resiina 3/2010: Sakari K Salo: Kulttuuriteko - Vk4 LEENA, s. 26 - 31

## Aiheesta muualla
* Lisätietoa N-veturista Veturitallissa
Akseli Lahtinen

**Akseli Lahtinen** (s. 27. helmikuuta 1974) on menestynyt, mutta uransa lopettanut raviohjastaja. Hänellä on parhaimmillaan ollut yli 40 valmennettavaa hevosta. Hän aloitti ohjastamisen vuonna 1990 ja on ajanut joulukuuhun 2009 mennessä yli 7&nbsp;600 starttia, joista voittoja on tullut yli 1000. Voittorahoja on hieman yli 3,3 miljoonaa euroa. Hänellä on ollut A-valmentajalisenssi vuodesta 2002. Vuonna 2007 Lahtinen ylitti 200 voiton rajan vuodessa urallaan ensi kertaa. Hän on kertonut suurimman unelmansa olevan Elitloppetin voitto omalla valmennettavalla.

Lahtinen lopetti raviurheilijan uransa 21. huhtikuuta 2014 Ylivieskassa. Vuoden 2014 kevään jälkeen hän ei ole ajanut lähtöäkään Suomessa.

## Merkittäviä hevosia tai tapahtumia
V75-tähti Lixys Star, Vermon Derbyn talvisuosikki Rosi's Soremonda ja uran alkuajoilta Allyhills Darwin (37 voittoa).

## Lähteet
*Akseli Lahtinen Hippoksen sivuilla

### Viitteet

## Aiheesta muualla

* Akseli Lahtisen kotisivut
Ari Kela

**Ari Kela** (s. 28. elokuuta 1958) on suomalainen raviohjastaja. Hän asuu Lempäälässä. Hänellä on A-ajolupa ja D-lisenssi. Vuoden 2022 loppuun mennessä hän on ohjastanut 11&nbsp;715 ravilähtöä, joista hän on voittanut 1&nbsp;273 lähtöä. Palkintorahoja hän on voittanut yli 3 miljoonaa euroa. Kesän 2016 jälkeen hän ei ole ajanut enää yhtään ravilähtöä.

## Lähteet

## Aiheesta muualla
Iltavilli

**Iltavilli** on Tommi Läntisen neljäs albumi. Se julkaistiin vuonna 1999.

## Kappaleet
#
#
#
#
#
#
#
#
#
#
#
#

## Muusikot
* Tommi Läntinen – laulu, kitarat, taustalaulu
* Puke Kataja – kosketinsoittimet
* Sami Kuoppamäki – rummut, lyömäsoittimet
* Baba Salama – kitarat
* Masa Maijanen – bassot
* John Vihervä – basso kappaleessa "Uneton"
* Toni Nuotio – taustalaulu
* Leevi Leppänen – lyömäsoittimet

### sekä
* Richie Ramona – kitarat
* Rikard Olysses – kosketinsoittimet
* Juha-Pekka Vikman – viulu
* Maija Kontunen – viulu
* Atso Lehto – alttoviulu
* Lassi Viljanen – sello
* Mikko Koponen – trumpetti
* Timo Lassy – saksofonit
* Juha Kortehisto – vetopasuuna

### Kuutamokuoro
* Tommi
* Puke
* Leevi
* Toni
* Masa
* Hannu Mertanen
* Tuomas Tarvo
Käänteisosmoosi

**Käänteisosmoosi** (, *RO*) on prosessi, jossa paineen avulla pakotetaan liuotin (yleensä puhdas vesi) liikkumaan puoliläpäisevän kalvon läpi väkevämmästä liuoksesta laimeampaan päin eli osmoosiin nähden väärään suuntaan. Käänteisosmoosia on käytetty 1970-luvulta asti veden puhdistamiseen, suolattoman veden tekemiseen merivedestä sekä erityisen puhtaan veden valmistamiseen lääketieteen  teollisuuden ja muihin tarpeisiin. 

Puhtaan veden erottamiseksi merivedestä tarvitaan paine, joka on suurempi kuin meriveden aiheuttama osmoottinen paine, joka on noin 29 bar. Käänteisosmoosilaitteistolla saadaan 95 % suoloista pois. Se riittää hyvin esimerkiksi veneilijöiden juomavesitarpeisiin.

Käänteisosmoosin avulla voidaan myös tehdä viinistä tai oluesta alkoholitonta. Prosessissa alkoholipitoinen neste laitetaan astiaan, jossa olevan puoliläpäisevän kalvon toisella puolella on vettä. Paineen avulla pakotetaan vesi ja alkoholi kulkemaan väärään suuntaan eli väkevämmästä laimeampaan. Tämän jälkeen vedestä tislataan alkoholi pois ja vesi palautetaan alkuperäiseen nesteen jäännökseen. Menetelmä säästää esimerkiksi viinin herkkiä aromeita ja makuaineita, koska viiniä ei tarvitse kuumentaa. Käänteisosmoosin avulla voidaan myös tehdä tiivisteitä tuoremehusta ilman mehun aromeita tuhoavaa kuumennusta.

Sotkamossa sijaitseva Talvivaaran kaivos on teollisessa mitassa käänteisosmoosia prosessivesiensä hallintaan käyttävä kemianteollisuuslaitos. Talvivaarassa sitä käytetään prosessivesien kierrätyksen tehostamiseen ja veden loppuneutralointiin.

## Lähteet

## Aiheesta muualla

* 
* 
*
Saša Bjelanović

**Saša Bjelanović** (s. 11. kesäkuuta 1979 Zadar, Jugoslavia) on kroatialainen jalkapalloilija, joka edustaa Pordenone Calciota.

## Lähteet
Tähtilaiva (albumi)

**Tähtilaiva** on Tommi Läntisen viides albumi. Se julkaistiin 19. elokuuta 2002.

## Kappaleet
#
#
#
#
#
#
#
#
#
#
#
#

## Aiheesta muualla
* Tähtilaiva discogs.com -sivustolla
Harjunpää

**Harjunpää** voi tarkoittaa seuraavia:

*Harjunpää, kylä Ulvilassa
*Harjunpää, sukunimenä:
**Anni Harjunpää (s. 1996), suomalainen malli, Miss Suomi 2019
**Toivo Harjunpää (1910–1995), amerikansuomalainen luterilainen pappi ja kirkkohistorian professori
*kuvitteellisia henkilöitä:
**Timo Harjunpää, Harjunpää-poliisiromaanien päähenkilö.
**[[Harjunpää (televisiosarja)|Harjunpää]]*, vuonna 2022 julkaistu rikosdraamasarja.
Ksii Scorpii

**Ksii Scorpii** (ξ Scorpii/ξ Sco/Xi Scorpii/Xi Sco) on ainakin viisinkertainen tähti Skorpionin tähtikuviossa.

Tähdet ovat jakautuneet kahteen ryhmään, toisessa ovat tähdet ABC ja toisessa
DE. Ryhmien väli on 4,67 kaariminuuttia eli 280 kaarisekuntia. A:n ja B:n väli on 
0,76 kaarisekuntia eli yli 21 AU, ja kiertoaika 46 vuotta. Ksii Scorpii C on 7,7 kaarisekunnin päässä, kymmenen kertaa väliä A-B kauempana.
D:n ja E:n väli on 11,5 kaarisekuntia eli 320 AU.
81 kaarisekunnin päässä oleva tähti Ksii Scorpii F voi liittyä tai olla liittymättä tähän viitostähteen.
Shjon Podein

**Shjon Podein** (s. 5. maaliskuuta 1968 Rochester, Minnesota) on yhdysvaltalainen entinen ammattilaisjääkiekkoilija. Tappelijana tunnettu Podein pelasi NHL-urallaan Edmonton Oilersissa, Philadelphia Flyersissa, Colorado Avalanchessa ja St. Louis Bluesissa. Kaudella 2000–2001 Podein voitti Coloradossa Stanley Cupin, sekä King Clancy Memorial Trophyn.

## Ura
Podein aloitti jääkiekon jo high schoolissa. Hän pelasi koulunsa John Marshall High Schoolin joukkueessa ja jatkoi sieltä Minnesota-Duluthin yliopistoon. Ensimmäisen yliopistokiekkokauden jälkeen Edmonton Oilers varasi Podeinin vuoden 1988 NHL:n varaustilaisuudessa numerolla 166. Podein jatkoi yliopistossa valmistumiseensa asti, ja siirtyi sitten ammattilaisuralle kaudella 1990–1991 Edmontonin farmijoukkueeseen Cape Breton Oilersiin.

Ammattilaisuransa alkupuolella Podein matkasi NHL:n ja AHL:n välillä useaan otteeseen. Neljän sopimuskauden aikana Podein sai vain 68 ottelua peliaikaa Edmontonissa. Tilanne muuttui kaudeksi , jolloin Podein solmi sopimuksen Philadelphia Flyersin kanssa. Hän vakiinnutti paikkansa joukkueen kokoonpanossa tärkeänä alivoimapelaajana. Podein pelasi viisi kautta Philadelphiassa, joista paras kausi oli , jolloin joukkue eteni Stanley Cup -finaaleihin saakka.

Aivan kauden  alussa Philadelphia myi Podeinin Colorado Avalancheen vaihdossa Keith Jonesiin. Coloradossa Podein jatkoi tärkeän alivoimapelaajan rooliaan, ja hänen sanotaan olleen avainasemassa  pudotuspeleissä, jolloin Colorado voitti Stanley Cupin. Samalla kaudella Podein palkittiin King Clancy Memorial Trophylla tunnustuksena hänen hyväntekeväisyystyöstään. Podeinin aika Coloradossa päättyi seuraavalla kaudella  kun hänet myytiin St. Louis Bluesiin vaihdossa Mike Keaneen.

Podein pelasi Bluesissa kaksi kautta ja sopimuksen päätyttyä vuonna 2003, hän siirtyi Ruotsin alasarjaan HockeyAllsvenskaniin Växjö Lakersin joukkueesen. Podein pelasi siellä myös  yli, minkä jälkeen hän pelasi vielä vuoden Japanissa Nikkō Ice Bucksissa kunnes lopetti uransa vuonna 2006.

## Tilastot

## Lähteet
* 
* 
* 

### Viitteet
Jodelle Ferland

**Jodelle Micah Ferland** (s. 9. lokakuuta 1994 Nanaimo, Brittiläinen Kolumbia) on kanadalainen näyttelijä. Hän on näytellyt useissa televisiosarjoissa ja muun muassa elokuvissa *[[Tideland]]* (2005) ja *[[Silent Hill (elokuva)|Silent Hill]]* (2006).

Ferland aloitti näyttelijän uransa esiintymällä neljävuotiaana televisioelokuvassa *Mermaid* (2000), josta hän oli ehdolla Daytime Emmy -palkinnon saajaksi. Siitä lähtien hän on esiintynyt lähes neljässäkymmenessä televisiosarjassa ja elokuvassa. Hänet tunnetaan myös elokuvista *Silent Hill* sekä *[[Tideland]]*, josta Ferland oli ehdolla parhaan naispääosan Genie-palkinnon saajaksi Kanadassa.

## Filmografia

## Aiheesta muualla
* 
*
Existenz

**Existenz** voi tarkoittaa

*Martin Heideggerin filosofista käsitettä Dasein
*David Cronenbergin ohjaamaa elokuvaa *[[eXistenZ (elokuva)|eXistenZ]]* vuodelta 1999.
Pituuskasvu

**Pituuskasvu** on ihmisen pituuden kasvamista. Pituuskasvu kestää syntymästä aikuisiän alkuun. Nopein pituuskasvu tapahtuu vauvaiällä ja varhaislapsuudessa ikävuosien 0 ja 3 välillä, mutta toinen nopea vaihe eli murrosiän kasvupyrähdys tapahtuu vasta yleensä 10–17-vuotiaana. Kasvupyrähdyksen alkaminen on yksilöllistä, ja sen alkaminen yksilöiden välillä vaihtelee usealla vuodella. Tytöillä se tosin ajoittuu keskimäärin kaksi vuotta aikaisemmaksi kuin poikien ja on huipussaan jo keskimäärin noin 12,5-vuotiaana, kun taas pojilla kasvun huippu osuu keskimäärin noin 14,5 vuoden ikään. Kasvupyrähdys kestää pari vuotta, minkä jälkeen pituuskasvu hidastuu ja päättyy. Kasvupyrähdyksen alussa murrosikäisellä on yleensä valtavan kova tarve saada ravintoa. Murrosiässä tyttö kasvaa yleensä 7–10&nbsp;cm vuodessa ja poika 9–12&nbsp;cm vuodessa. Varhaiskasvun ja murrosiän välille jää pidempi hitaampi kasvuvaihe, jolloin lapsi kasvaa tasaisesti 4–7&nbsp;cm vuodessa. Liiallinen pituuskasvu voi olla haitallista, sillä se voi aiheuttaa ryhtihäiriöitä. Pituuskasvu voi hidastua liian vähäisestä ravinnon saannista. Pituuskasvu on yleensä perinnöllistä.

## Aiheesta muualla
* Lapsen kasvu Sairaslapsi sivustolla
Huh hellettä!

**Huh hellettä!** on vuonna 1985 valmistunut ja 1986 MTV:llä lähetetty suomalainen komediasarja. Sarjan käsikirjoitti Pertti Reponen ja ohjasi Vesa Nuotio.

Huh hellettä! julkaistiin DVD:nä 18. huhtikuuta 2007.

## Näyttelijät
### Pääosissa
* Jukka Puotila - Paavo Pöytälä
* Maija-Leena Soinne - Maija Nurmi
* Pedro Ahumada - Manuel

### Vierailijat
* Lena Meriläinen - Terhi Aholampi
* Olli Tola -Terho Mela
* Helge Herala - Erkki Huttunen
* Tom Pöysti - Urpo Lehtonen
* Marjukka Halttunen - Kastehelmi
* Pekka Autiovuori - Keijo
* Olavi Ahonen - Aulis Kauranen
* Veijo Pasanen - Kyösti Kauranen
* Heikki Nousiainen - Kai Suhonen
* Eija Nousiainen - Gunilla Suhonen
* Mai-Brit Heljo 
* Kalle Juurela 
* Heidi Herala 
* Seppo Maijala 
* Marita Nordberg 
* Gustav Wiklund 
* Petri Hohenthal

## Aiheesta muualla
* Pan Vision: Huh hellettä! DVD
Purppuranuolikko

**Purppuranuolikko** (*Nemateleotris helfrichi*) on nuolikoden alaheimon kuuluva tokkokalalaji.

## Koko ja ulkonäkö
Purppuranuolikko kasvaa noin 6&nbsp;cm pitkäksi. Sen vartalo on puikkomainen. Pää on keltainen, otsa ja vartalo punavioletti ja evät vihreät.

## Alkuperä
Purppuranuolikko elää luonnossa Fidži-saarten lähellä. Se viihtyy syvemmällä kuin muut sukulaislajit, tyypillisesti noin 40 metrin syvyydessä.

## Käyttäytyminen
Purppuranuolikko puolustaa reviiriään aggressiivisesti muita saman lajisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos. 

## Ravinto
Purppuranuolikko syö eläinplanktonpitoista ruokaa sekä vedestä että pohjalta.

## Lähteet

## Aiheesta muualla
*
*Aquaria world
Back in Yer Face

**Back In Yer Face** on Hanoi Rocksin viidestoista single, joka ilmestyi 3. syyskuuta 2005 kaupallisesti vain Japanissa. Single on nauhoitettu, miksattu ja masteroitu Petri Majurin johdolla vuosina 2004-2005 Seawolf Studios -studioilla, Helsingissä. Single on albumilta Another Hostile Takeover, joka ilmestyi 25. marraskuuta 2005.

Single käsittää "Back In Yer Face"-kappaleen lisäksi kappaleet "Keep Our Fire Burning" ja "Better High". Keep Our Fire Burning julkaistiin aiemmin Suomessa omana singlenään, mutta sitä ei löydy itse varsinaiselta albumilta. "Back In Yer Face" kuuluu *Another Hostile Takeover*-albumin hitteihin ja siitä on julkaistiin musiikkivideokin 23. helmikuuta 2007. 

Suomessa Back In Yer Face-single julkaistiin promosingleinä *Back In Yer Face / Better High / Dear Miss Lonely Hearts* ja  *Back In Yer Face / Better High*. 

Single on ainut yhtyeen julkaisu, jolla Stevie Klasson ehti soittaa. Klassonin korvasi pian Conny Bloom. 

## Kappaleet
#
#Keep Our Fire Burning (säv. McCoy & Monroe)
#

## Kokoonpano
* Michael Monroe – laulu
* Andy McCoy – sähkökitara, laulu
* Stevie Klasson – sähkökitara, laulu
* Andy Christell – bassokitara, laulu
* Lacu – rummut
Spermapankki

**Spermapankki** on laboratorio tai laitos, siemennesteen keräämistä, säilytystä ja jakelua  myöhempää keinohedelmöitystä varten.  Eläinten siemennesteen säilytyksestä puhuttaessa käytetään myös termiä **siemenpankki**.

Siemenneste varastoidaan pieniin koeputkiin, jotka jäädytetään nestemäiseen typpeen pitkää varastointiaikaa varten. Näin siemenneste  voi pysyä käyttökelpoisena vuosia, jopa 40 vuotta. Suomessa kuitenkin lahjoitettu sperma tuhotaan 15 vuoden kuluttua lahjoituksesta. Lain mukaan kuolleen miehen spermaa ei saa käyttää hedelmöityksessä.

Spermapankkien palveluita käyttävät sekä pariskunnat että naiset jotka haluavat lapsen ilman parisuhdetta. Miehet voivat tallettaa omaa spermaansa myös esimerkiksi syöpähoitojen edellä käyttääkseen sitä myöhemmässä elämäntilanteessa.

Ennen sperman tallettamista tutkitaan luovuttajan sopivuutta, kuten ikää ja terveydentilaa. Suomessa julkisen terveydenhuollon spermapankki ottaa vastaan lahjoituksia 20–45-vuotiailta perusterveiltä, tupakoimattomilta miehiltä. Yksityisillä klinikoilla on erilaisia ikärajoja.

Suomessa tuli vuonna 2007 voimaan Hedelmöityshoitolaki, jonka mukaan luovuttajan on jätettävä klinikalle henkilötietonsa, sillä lahjoitetusta sukusolusta syntyvällä lapsella on täysi-ikäisenä oikeus saada tietää lahjoittajan henkilöllisyys.

Spermapankit myös mahdollistavat ihmisten valita millaisia perintötekijöitä he haluavat perillisilleen. Tanskassa, ja etenkin Yhdysvalloissa, pankit kertovat yksityiskohtaisia tietoja luovuttajan ominaisuuksista.

Ensimmäiset kaksi spermapankkia perustettiin Iowa Cityyn Yhdysvaltoihin ja Tokioon Japaniin vuonna 1964.

Suomessa toimii spermapankki Turussa, Oulussa ja Helsingissä.

## Lähteet
Chhau

**Chhau**-tanssit ovat intialaisia tansseja. Ne ovat erikoinen sekoitus esi-hindulaista, hindulaista ja heimotanssityyliä. Chhauta tanssitaan viisi päivää kestävien Chaitra-parva festivaalien aikaan. Chaitra-parvan aikaan ihmiset kiittävät Shivaa ja Shaktia, eli maskuliinista ja feminiinistä prinsiippiä sekä luontoäidin anteliaisuutta ihmiselle. Festivaalit ovat yleensä huhtikuun puolivälissä. Chhau-tansseja näkee Länsi-Bengalin Puruliassa, Orissassa sijaitsevassa Mayurbhanjissa, Biharin Seraikellassa sekä joissakin etäisemmissä alueen kylissä.

Tanssi on eräänlainen festivaaliin kuuluva rituaali, joka alkaa ensimmäisenä päivänä sillä, että alimpan kastiin kuuluvat naiset tuovat joesta vettä saviruukuissa pyhälle paikalle ja alkavat tanssia villisti saavuttaen transsin. Shivalle annettujen eläinuhrien aikana ja sen jälkeen yöhön asti tanssii kolmetoista miestä jotka edustavat kaikkia kasteja.

Seuraavana päivänä teemana on Hanuman, ja kolmantena päivänä Krishna. Neljäs päivä on varattu Kalin juhlimiselle ja viimeinen päivä symboloi kuolemaa ja jälleensyntymää. Joka päivälle on omat tanssinsa. Viimeisen päivän tanssissa on kohtaus jossa päähenkilö on kääritty kääriliinaan ja valmis polttohaudattavaksi. Juuri kun tuli on syttymässä herää ruumis henkiin ja alkaa tanssia. Juhlan lopussa kaadetaan ensimmäisenä päivänä haetut pyhät vedet Shiva Lingamin, eli Shivaa, maskuliinista prinsiippiä symboloivan kivihahmon päälle.

Chhau-tanssissa on paikallisia eroavaisuuksia. Seraikellassa käytetään isoja paperimassasta tehtyjä vaaleanpunaiseksi värjättyjä naamioita kun taas Mayurbhanjissa tanssijat kävelevät hiilillä ja roikkuvat selkiinsä ripustetuista koukuista tulenlieskojen yllä.

Unesco tunnusti chhau-tanssin osaksi aineettoman kulttuuriperinnön luetteloa vuonna 2010. 

## Lähteet
Léonie Adams

**Léonie Fuller Adams** (9. joulukuuta 1899 Brooklyn, New York – 27. kesäkuuta 1988 New Milford, Connecticut) oli yhdysvaltalainen runoilija.

Adamsin ensimmäinen kokoelma oli *Those Not Elect* vuodelta 1925. Hänelle myönnettiin vuonna 1954 Bollingen-palkinto. 

Adams kuoli 88 vuoden iässä vuonna 1988.
Nokkoskasvit

**Nokkoskasvit** (Urticaceae) on kasviheimo. Nykyään se kuuluu Rosales-lahkoon, mutta aiemmin Cronquistin luokittelussa se kuului Urticales-lahkoon. Heimoon kuuluu yli 2&nbsp;600 lajia, jotka jaetaan 54–79 sukuun. Suurin suku on piileat (*Pilea*), jonka joitakin lajeja kasvatetaan huonekasveina.

Nokkoskasveihin kuuluu sekä yksi- että monivuotisia lajeja, joista osa on ruoho- ja osa puuvartisia. Joissakin on poltinkarvoja. Lehdet ovat yksinkertaiset, saha- tai ehytlaitaiset. Nokkoskasveja elää tropiikissa ja lauhkeilla alueilla. Nokkosista saadaan ravintoa, piileoita kasvatetaan koristekasvina ja kuiturami eli rami (*Boehmeria nivea*) on kuitukasvi.

## Suvut

Nokkoskasveihin kuuluvat suvut:

* *[[Aboriella]]*
* *[[Achudemia]]*
* *[[Archiboehmeria]]*
* *[[Astrothalamus]]*
* *[[Australina]]*
* ramit (*Boehmeria*)
* muurahaispuut (*Cecropia*)
* *[[Chamabainia]]*
* *[[Coussapoa]]*
* *[[Cypholophus]]*
* *[[Debregeasia]]*
* *[[Dendrocnide]]*
* *[[Didymodoxa]]*
* *[[Discocnide]]*
* *[[Droguetia]]*
* kurttulehdet (*Elatostema*)
* petterikit (*Forsskaolea*)
* kanarianpunaripsut (*Gesnouinia*), ainoa laji kanarianpunaripsu (*G. arborea*)
* *[[Gibbsia]]*
* allonokkoset (*Girardinia*)
* *[[Gyrotaenia]]*
* *[[Hemistylus]]*
* *[[Hesperocnide]]*
* *[[Hyrtanandra]]*
* viuhkonokkoset (*Laportea*)
* *[[Lecanthus]]*
* *[[Leucosyke]]*
* *[[Maoutia]]*
* *[[Meniscogyne]]*
* *[[Metatrophis]]*
* *[[Musanga]]*
* *[[Myrianthus]]*
* *[[Myriocarpa]]*
* *[[Nanocnide]]*
* *[[Neodistemon]]*
* *[[Neraudia]]*
* *[[Nothocnide]]*
* rypykit (*Obetia*)
* *[[Oreocnide]]*
* muuriyrtit (*Parietaria*)
* *[[Petelotiella]]*
* *[[Phenax]]*
* piileat (*Pilea*)
* kutukerät (*Pipturus*)
* *[[Poikilospermum]]*
* *[[Pourouma]]*
* solmuyrtit (*Pouzolzia*)
* *[[Procris]]*
* *[[Rousselia]]*
* *[[Sarcochlamys]]*
* *[[Sarcopilea]]*
* kodinonnet (*Soleirolia*), ainoa laji kodinonni (*S. soleirolii*)
* *[[Touchardia]]*
* raapiot (*Urera*)
* nokkoset eli aitonokkoset (*Urtica*)

## Lähteet